ויליאן בורג'ס דה סילבה

ויליאן בורג'ס דה סילבה (בפורטוגזית: Willian Borges da Silva; נולד ב-9 באוגוסט 1988), המוכר יותר בשמו הפרטי ויליאן (Willian), הוא כדורגלן ברזילאי שמשחק בעמדת הקיצוני באולימפיאקוס. בשנת 2007, לאחר שעבר דרך מערכת הנוער של המועדון, החל ויליאן לשחק עבור הקבוצה הבוגרת של קורינתיאנס, בה לבש את חולצה מספר 10. את הופעת הבכורה שלו בקבוצה ערך בגיל 18. את שערו הראשון בקבוצה כבש בתיקו 2-2 נגד אתלטיקו פרנאאנסה ב-2 באוגוסט 2007. ב-23 באוגוסט 2007, חתם ויליאן על חוזה לחמש שנים בשחטאר, ששילמה תמורתו 19 מיליון דולר. את הופעתו הראשונה בקבוצה ערך בניצחון 1–2 על קבוצת צ'רנומורץ אודסה ב-15 בספטמבר אותה שנה. הוא עלה כמחליף בדקה ה-57 במקום הברזילאי ג'אדסון. את שערו הראשון לזכות שחטאר הבקיע בניצחון 1–4 על ארסנל קייב ב-31 באוקטובר, במסגרת הגביע האוקראיני. את הופעתו הראשונה במסגרת אירופית ערך בהפסד 1–3 למילאן האיטלקית, ב-6 בנובמבר, בה עלה כמחליף בדקה ה-73. הוא סיים את העונה עם שער אחד ב-28 הופעות בכל המסגרות. בסיום אותו עונה זכתה שחטאר בדאבל האוקראיני תוך שהיא גוברת על דינמו קייב בתוצאה 0–2 בגמר הגביע ומקדימה אותה ב-3 נקודות בטבלת הליגה. ב-15 ביולי שיחק ויליאן בגמר הסופר קאפ האוקראיני נגד דינמו קייב, שהסתיים בניצחון שחטאר בפנדלים. הוא פתח בהרכב והוחלף על ידי ברנדאו בדקה ה-46. ב-27 באוגוסט הוא כבש את שערו הראשון במסגרת אירופית בניצחון 1–3 על דינמו זאגרב הקרואטית. את שערו הראשון במסגרת הליגה כבש ב-1 בנובמבר נגד זוריה לוהנסק. באותה שנה גם שיחק בניצחון שחטאר בהארכה, 2-1 על ורדר ברמן הגרמנית בגמר גביע אופ"א, במה שהיה המשחק האחרון במפעל לפני שהפך לליגה האירופית. הוא סיים את העונה עם 8 שערים ב-52 הופעות, מתוכם חמישה שערים בליגה, בה שיחק בכל המשחקים מלבד אחד. ב-31 בינואר 2013 עבר לאנז'י מחצ'קלה, במה שהייתה ההעברה השלישית בגודלה בתולדות הכדורגל הרוסי, תמורת 35 מיליון יורו. ב-25 באוגוסט 2013 עבר ויליאן לצ'לסי האנגלית. הוא ערך את הופעתו הבכורה בקבוצה ב-18 בספטמבר נגד פ.צ. בזל במסגרת ליגת האלופות, בעונתו הראשונה בצ'לסי כבש ויליאן ארבעה שערים. בעונת 2014/2015 ויליאן כבש שני שערי פרמייר ליג וזכה עם צ'לסי באליפות הליגה. בעונת 2016/2017 תחת המאמן אנטוניו קונטה, ויליאן כבש שמונה שערים וזכה באליפות שנייה שלו עם צ'לסי. ב-9 באוגוסט 2020 ויליאן הודיע כי הוא עוזב את צ'לסי אחרי שבע עונות. ב-14 באוגוסט 2020 חתם ביריבה העירונית של צ'לסי, ארסנל, על חוזה לשלוש עונות. בהופעתו הראשונה בקבוצה במסגרת הפרמייר ליג, ניצחה הקבוצה 0–3 את פולהאם כאשר שניים מהשערים מבשל ויליאן. את שער הבכורה כבש ב-9 במאי 2021 בניצחון קבוצתו 1–3 על וסט ברומיץ' אלביון. ב-1 בספטמבר 2022 חתם בפולהאם מהפרמייר ליג, בה ערך הופעת בכורה יומיים לאחר מכן, בהפסד 1–2 לטוטנהאם הוטספר. ב-2 בספטמבר 2024 לאחר 11 שנה באנגליה חתם באולימפיאקוס היוונית. ב-10 בנובמבר 2011 ערך ויליאן את הופעת הבכורה שלו בנבחרת ברזיל, במשחק ידידות נגד נבחרת גבון. הוא נכלל בסגל למונדיאל 2014 ולמונדיאל 2018. ויליאן נכלל בסגל נבחרת ברזיל שזכתה בקופה אמריקה 2019, ויליאן כבש שער בניצחון 0–5 על פרו במסגרת שלב הבתים של המפעל. שחטאר דונצק ליגת העל האוקראינית (4): 2008, 2010, 2011, 2012 הגביע האוקראיני (3): 2008, 2011, 2012 הסופר קאפ האוקראיני (3): 2008, 2010, 2012 גביע אופ"א (1): 2008/2009 צ'לסי גביע הליגה האנגלית (1): 2015 אליפות אנגליה: 2014/2015, 2016/2017 הליגה האירופית: 2018/2019 הגביע האנגלי: 2017/2018 נבחרת ברזיל קופה אמריקה: 2019 שחקן העונה של צ'לסי: 2016 מדיה וקבצים בנושא ויליאן בורג'ס דה סילבה בוויקישיתוף אתר האינטרנט הרשמי של ויליאן בורג'ס דה סילבה ויליאן בורג'ס דה סילבה, ברשת החברתית פייסבוק ויליאן בורג'ס דה סילבה, ברשת החברתית אקס (טוויטר) ויליאן בורג'ס דה סילבה, ברשת החברתית אינסטגרם ויליאן בורג'ס דה סילבה, באתר Transfermarkt ויליאן בורג'ס דה סילבה, באתר Soccerway ויליאן בורג'ס דה סילבה, באתר BDFutbol ויליאן בורג'ס דה סילבה, באתר WorldFootball.net ויליאן בורג'ס דה סילבה, באתר National Football Teams ויליאן בורג'ס דה סילבה, באתר FootballDatabase.eu https://twitter.com/arsenal/status/1294197121634242561, Twitter